ส.อ.ท. เสนอรัฐลดภาษีลงทุนนอก
ส.อ.ท. เห็นด้วย ธปท.ผ่อนระเบียบลงทุน ตปท.&nbsp; เสนอรัฐลดภาษีรายได้จากการลงทุนต่างประเทศ เพิ่มแรงจูงใจให้เอกชนนำเงินลงทุนต่างประเทศ
2 ก.พ. 2553

ส.อ.ท. เห็นด้วย ธปท.ผ่อนระเบียบลงทุน ตปท.  เสนอรัฐลดภาษีรายได้จากการลงทุนต่างประเทศ เพิ่มแรงจูงใจให้เอกชนนำเงินลงทุนต่างประเทศ
นายสันติ วิลาสศักดานนท์ ประธานสภาอุตสาหกรรมแห่งประเทศไทย (ส.อ.ท.) แสดงความคิดเห็นต่อกรณีที่ธนาคารแห่งประเทศไทย(ธปท.) ผ่อนคลายกฎระเบียบการนำเงินไปลงทุนในต่างประเทศ ว่า เห็นด้วย โดยนโยบายดังกล่าวช่วยลดแรงกดดันต่อการแข็งค่าของเงินบาท และช่วยสนับสนุนให้นักลงทุนไทยออกไปลงทุนในต่างประเทศมากขึ้น เพราะขณะนี้มีกระแสเงินทุนจากต่างประเทศเข้ามามาก
แต่ทั้งนี้ขึ้นกับว่านักลงทุนจะนำเงินออกไปลงทุนยังต่างประเทศมากน้อยเพียงไร หากเม็ดเงินลงทุนต่างประเทศไม่มากขึ้นก็ไม่ทำให้นโยบายดังกล่าวมีประสิทธิภาพเต็มที่
ทั้งนี้เพื่อให้มาตรการดังกล่าวมีประสิทธิภาพ และเพิ่มแรงจูงใจให้นักลงทุน นายสันติ เสนอให้รัฐบาลช่วยเรื่องมาตรการทางภาษี เพื่อเพิ่มแรงจูงใจให้นำเงินไปลงทุนต่างประเทศ โดยการลดหย่อนภาษีรายได้จากลงทุนกลับเข้ามาในประเทศ ก็จะช่วยใผู้ประกอบการกล้าที่จะออกไปลงทุนมากขึ้น ซึ่งขณะนี้กลุ่มที่ออกไปลงทุนจะเป็นพวกกองทุนต่างๆ แต่กลุ่มที่จะไปลงทุนในรายธุรกิจคงยังต้องใช้เวลาอีกระยะหนึ่ง